ఏలూరి సాంబశివరావు

ఏలూరి సాంబశివరావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన పరుచూరు నియోజకవర్గం నుండి వరుసగా రెండుసార్లు ఎమ్మెల్యేగా గెలిచాడు.

జననం, విద్యాభాస్యం
ఏలూరి సాంబశివరావు 1977 జులై 10న ఆంధ్రప్రదేశ్ రాష్ట్రం, ప్రకాశం జిల్లా, మార్టూరు మండలం, కోనంకి గ్రామంలో జన్మించాడు.

రాజకీయ జీవితం
ఏలూరి సాంబశివరావు తెలుగుదేశం పార్టీ ద్వారా రాజకీయాల్లోకి వచ్చి 2014లో జరిగిన అసెంబ్లీ ఎన్నికల్లో పరుచూరు నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి వైఎస్సార్‌సీపీ అభ్యర్థి గొట్టిపాటి భరత్‌పై 10,775 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.  ఆయన 2019లో జరిగిన అసెంబ్లీ ఎన్నికల్లో పరుచూరు నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి వైఎస్సార్‌సీపీ అభ్యర్థి దగ్గుబాటి వెంకటేశ్వరరావు పై 1647 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఏలూరి సాంబశివరావు గుంటూరు జిల్లా బాపట్ల పార్లమెంటు టీడీపీ ఇన్‌ఛార్జ్‌గా నియమితుడై, 2020 నవంబర్ 10న ప్రమాణస్వీకారం చేశాడు.

మూలాలు

1977 జననాలు
తెలుగుదేశం పార్టీ రాజకీయ నాయకులు
ఆంధ్రప్రదేశ్ శాసన సభ్యులు (2014)
ఆంధ్రప్రదేశ్ శాసన సభ్యులు (2019)